Publication: Magyar Közlöny
Issue: MK-2009-183 (Year: 2009, Number: 183)
Era: 2004-2010
Section: 2. melléklet a 77/2009. (XII. 15.) KHEM–IRM–KvVM együttes rendelethez
Paragraph Index: 504

2. melléklet a 77/2009. (XII. 15.) KHEM–IRM–KvVM együttes rendelethez A környezetvédelmi felülvizsgálat technológiája 1. Általános szabályok 1.1. A környezetvédelmi felülvizsgálat keretében ellenõrizni kell, hogy a jármû környezetvédelmi állapota megfelel a gyártó elõírásainak, levegõszennyezése nem haladja meg a gyártó által elõírt vagy a külön jogszabályban meghatározott határértéket. 1.2. A környezetvédelmi felülvizsgálathoz a mindenkor érvényes mérésügyi elõírásoknak megfelelõ konstrukciójú, hitelesített és pontosság ellenõrzött (kalibrált) készülékek és mûszerek használhatók. 1.3. A gázelemzõ és füstölésmérõ mûszereken és egyéb berendezéseken kívül a közlekedési hatóság informatikai rendszeréhez illeszthetõeknek kell lenni a jellemzõk mérésére alkalmas berendezéseknek, illetve a jármûvek fedélzeti számítógépével kommunikálni képes OBD kiolvasóknak is. 1.4. A közlekedési hatóság informatikai rendszere által mûködtetett digitális fényképezõgéppel a felülvizsgált jármûrõl véletlenszerû idõpontban legalább egy teljes jármûvet ábrázoló fényképet kell készíteni, elsõsorban hátsó nézetbõl. 1.5. A közlekedési hatóság informatikai rendszere folyamatosan, a helyszíni ellenõrzés rendszeresen vizsgálja a mérési adatok manipulálását megvalósító technikai eszközök esetleges alkalmazását. 1.6. A környezetvédelmi felülvizsgálat eredményét a közlekedési hatóság az informatikai rendszerében rögzített adatok értékelése és ellenõrzése alapján határozza meg. 1.7. A közlekedésihatóság informatikairendszere központiadatbázissalbiztosítjaa felülvizsgálati(azonosító,adatbázisból származó, a felvett és mért) adatok felülvizsgálatonként sorszámozott rekordként való tárolását, a környezetvédelmi adatlap kiadását és öt évig történõ megõrzését. 2. A környezetvédelmi felülvizsgálat elõkészítése 2.1. A környezetvédelmi felülvizsgálat elõkészítése a tájékoztatási kötelezettség teljesítésével, a kérelem adatainak és a 7. mellékletben szereplõ adatok felvételével és dokumentálásával kezdõdik. 3. Hagyományos benzinmotoros jármûvek és szabályozatlan keverékképzésû, katalizátoros jármûvek vizsgálata 3.1. A felülvizsgálatot, a szennyezõanyag-kibocsátást alapjáraton és emelt fordulatszámú üresjáraton mérve, a magyar szabványnak megfelelõ, kereskedelmi forgalomban beszerezhetõ, egyedileg nem adalékolt tüzelõanyaggal kell elvégezni. 3.2. A jármû gyári beállítási adatainak meghatározása 3.2.1. A motorhõmérséklet (°C) – a gyártó vagy a forgalmazó által üzem-meleg állapotra megadott legkisebb motorolaj hõmérséklet, vagy minimum 60 °C. 3.2.2. Zárásszög tartomány „tól-ig” 3.2.3. Alapjárati fordulatszám min./max. (min.–1). 3.2.4. Alapjárati CO (V/V %) koncentráció, gyári érték hiányában megengedhetõ legnagyobb értéke: Jármû csoport CO % Négyütemû katalizátoros 1,0

Source: https://magyarkozlony.hu/hivatalos-lapok/109b2b915eab0ace3acd6e4d284b6b39917c2631/dokumentumok/b6ac20c5dba88facc0607d06cec8f4fdb903b00b/letoltes